Document ID: 31998R1057

ΚΑΝΟΝΙΣΜΟΣ (ΕΚ) αριθ. 1057/98 ΤΗΣ ΕΠΙΤΡΟΠΗΣ της 20ής Μαΐου 1998 περί τροποποιήσεως του κανονισμού (ΕΚ) αριθ. 122/98 για τη διαχείριση των ανωτάτων ορίων κατά την εισαγωγή των νωπών ξινών κερασιών και των μεταποιημένων ξινών κερασιών που κατάγονται από τις Δημοκρατίες της Βοσνίας-Ερζεγοβίνης και της Κροατίας και του κανονισμού (ΕΚ) αριθ. 123/98 για τη διαχείριση των ανωτάτων ορίων κατά την εισαγωγή των νωπών ξινών κερασιών και των μεταποιημένων ξινών κερασιών της πρώην Γιουγκοσλαβικής Δημοκρατίας της Μακεδονίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 70/97 του Συμβουλίου, της 20ής Δεκεμβρίου 1996, σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας και της πρώην Γιουγκοσλαβικής Δημοκρατίας της Μακεδονίας, καθώς και τις εισαγωγές οίνων καταγωγής Δημοκρατίας της Σλοβενίας (1), όπως τροποποιήθηκε τελευταία από τον κανονισμό (ΕΚ) αριθ. 2636/97 (2), και ιδίως το άρθρο 10,
τον κανονισμό (ΕΚ) αριθ. 77/98 του Συμβουλίου, της 9ης Ιανουαρίου 1998, για ορισμένες διαδικασίες εφαρμογής της συμφωνίας συνεργασίας μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας (3), και ιδίως το άρθρο 1,
Εκτιμώντας:
ότι το άρθρο 3 παράγραφος 1 στοιχείο α) των κανονισμών της Επιτροπής (ΕΚ) αριθ. 122/98 (4) και (ΕΚ) αριθ. 123/98 (5) αναφέρονται στο άρθρο 5 του κανονισμού (ΕΚ) αριθ. 1556/96 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 947/98 (7), του οποίου το δεύτερο εδάφιο τροποποιήθηκε από τον κανονισμό (ΕΚ) αριθ. 855/98 (8), και ότι, επομένως, πρέπει να συμπληρωθεί το κείμενο των εν λόγω παραγράφων 1 για να αναφερθεί η συχνότητα των κοινοποιήσεων και ότι, επιπλέον, πρέπει επίσης να καταργηθεί το άρθρο 5 των κανονισμών (ΕΚ) αριθ. 122/98 και (ΕΚ) αριθ. 123/98 των οποίων οι μεταβατικές διατάξεις είναι πλέον άκυρες 7
ότι τα μέτρα που προβλέπονται στον παρόντα κανονισμό είναι σύμφωνα με τη κοινή γνώμη της επιτροπής διαχείρισης νωπών οπωροκηπευτικών και της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 122/98 τροποποιείται ως εξής:
1. Στο άρθρο 3 παράγραφος 1 προστίθεται το ακόλουθο εδάφιο:
«Οι εν λόγω κοινοποιήσεις πραγματοποιούνται το αργότερο στις 12:00 (ώρα Βρυξελλών) σύμφωνα με την ακόλουθη συχνότητα:
- κάθε Τετάρτη για τις αιτήσεις που υποβάλλονται τη Δευτέρα και την Τρίτη,
- κάθε Παρασκευή για τις αιτήσεις που υποβάλλονται την Τετάρτη και την Πέμπτη,
- κάθε Δευτέρα για τις αιτήσεις που υποβάλλονται την προηγούμενη Παρασκευή.»
2. Το άρθρο 5 καταργείται.
3. Το άρθρο 6 γίνεται άρθρο 5.
Άρθρο 2
Ο κανονισμός (ΕΚ) αριθ. 123/98 τροποποιείται ως εξής:
1. Στο άρθρο 3 παράγραφος 1 προστίθεται το ακόλουθο εδάφιο:
«Οι εν λόγω κοινοποιήσεις πραγματοποιούνται το αργότερο στις 12:00 (ώρα Βρυξελλών) σύμφωνα με την ακόλουθη συχνότητα:
- κάθε Τετάρτη για τις αιτήσεις που υποβάλλονται τη Δευτέρα και την Τρίτη,
- κάθε Παρασκευή για τις αιτήσεις που υποβάλλονται την Τετάρτη και την Πέμπτη,
- κάθε Δευτέρα για τις αιτήσεις που υποβάλλονται την προηγούμενη Παρασκευή.»
2. Το άρθρο 5 καταργείται.
3. Το άρθρο 6 γίνεται άρθρο 5.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαΐου 1998.

Labels: 3
17
18